BG
27.3.2023 г.
Официален вестник на Европейския съюз
C 112/31
Решение на Общия съд от 8 февруари 2023 г. — Carpatair/Комисия (Дело T-522/20) (1) (Държавни помощи — Сектор на въздухоплаването — Мерки, приведени в действие от Румъния в полза на летище Тимишоара — Мерки, приведени в действие от летище Тимишоара в полза на Wizz Air и на авиокомпаниите, ползватели на летището — Решение, с което отчасти се установява липсата на държавна помощ в полза на летище Тимишоара и на използващите това летище авиокомпании — Летищни такси — Жалба за отмяна — Подзаконов нормативен акт — Лично засягане — Липса на съществено засягане на конкурентното положение — Пряко засягане — Правен интерес — Допустимост — Член 107, параграф 1 ДФЕС — Селективен характер — Предимство — Критерий за частния оператор) (2023/C 112/39) Език на производството: английски Страни Жалбоподател: Carpatair SA (Тимишоара, Румъния) (представители: J. Rivas Andrés и A. Manzaneque Valverde, avocats)
Ответник: Европейска комисия (представители: F. Tomat и Ц. Георгиева)
Встъпили страни в подкрепа на ответника: Wizz Air Hungary Légiközlekedési Zrt.
(Wizz Air Hungary Zrt.)
(Будапеща, Унгария) (представител: E. Vahida, S. Rating и I.-G. Metaxas-Maranghidis, avocats), Societăţii Naţionale „Aeroportul Internaţional Timişoara — Traian Vuia“ SA (AITTV) (Гирода, Румъния) (представител: V. Power и R. Hourihan, solicitors)
Предмет С жалбата си на основание член 263 ДФЕС жалбоподателят Carpatair SA иска отмяната на Решение (ЕС) 2021/1428 на Комисията от 24 февруари 2020 година относно държавна помощ SA.31662 31662 — C/2011 (ex NN/2011), приведена в действие от Румъния в полза на Timișoara International Airport — Wizz Air (ОВ L 308, 2021 г., стр. 1), доколкото в него e направен извод, че някои мерки не представляват държавна помощ по смисъла на член 107, параграф 1 ДФЕС
Диспозитив 1) Член 2 от Решение (ЕС) 2021/1428 на Комисията от 24 февруари 2020 година относно Държавна помощ SA.31662 — C/2011 (ex NN/2011), приведена в действие от Румъния в полза на Timișoara International Airport — Wizz Air се отменя в частта, в която е прието, че летищните такси, съдържащи се в Сборника за аеронавигационна информация и публикация от 2010 г. и в споразуменията, сключени между Societăţii Naţionale „Aeroportul Internaţional Timişoara — Traian Vuia“ SA (AITTV) и Wizz Air Hungary Légiközlekedési Zrt.
(Wizz Air Hungary Zrt.) през 2008 г. (включително споразуменията за изменение от 2010 г.), не представляват държавни помощи.
2) Европейската комисия понася направените от нея съдебни разноски, както и тези на Carpatair SA.
3) Wizz Air Hungary и AITTV понасят направените от тях съдебни разноски.
(1)
ОВ C 378, 9.11.2020 г.